Poziv - Natječaj edukativnih filmova iz područja prevencije

Budi **NEovisan**

i sudjeluj na festivalu!

*„Zdravlje i mogućnost odabira zdravog stila života jedan su od osnovnih temelja prema odabiru slobode od ovisničkog oblika ponašanja!“*

S ciljem poticanja učenika na aktivno uključivanje u prevenciju i unapređenje cjelokupnog razvoja mladih Županijsko Povjerenstvo za suzbijanje zlouporabe droga raspisuje:

**NATJEČAJ**

**edukativnih filmova iz područja prevencije**

U ovom Natječaju mogu sudjelovati **svi** učenici osnovnih i srednjih škola na području Koprivničko-križevačke županije, bez obzira na dob, razred i vrstu srednje škole.

Kratki edukativni filmovi trebaju biti iz područja prevencije te trebaju prenijeti jasnu poruku o štetnosti navika koje mogu prijeći u ovisnost.

**Rezultati Natječaja, odnosno SVI pristigli radovi sa kompletnom dokumentacijom iz Natječaja bit će prezentirani na županijskom Festivalu edukativnih filmova u travnju ili svibnju 2020.**

**Članovi Povjerenstva će izvršiti odabir nagrađenih radova (tri rada u kategoriji osnovnih škola i tri rada u kategoriji srednjih škola), a učenike nagrađenih radova nagraditi izletom.**

Preporuka je da škole u Mjesecu borbe protiv ovisnosti (15. 11. – 15. 12.) informiraju učenike o Natječaju te potaknu učenike na kreiranje edukativnog filma. Važno je naglasiti da su učenici kreatori i nositelji projekta. U Prijavnici je važno navesti podatke o autorima rada (max.5 učenika) i mentoru nastavniku. Razmatrat će se oni video uradci za koje će biti dostavljena potrebna dokumentacija.

**Uvjeti natječaja:**

* Edukativni filmovi trebaju biti u trajanju 2 – 3 minute.
* škola dostavlja samo jedan rad (video uradak) i potrebnu dokumentaciju.

Natječaj je otvoren od: **20. studenoga 2019.** do **1. veljače 2020.**

Slanje  video uratka i potrebne dokumentacije (Prijavnica, Privola mentora i Privola učenika) bit će moguće u razdoblju od 15. 1. do 1. 2. 2020. preko tzv. cloud usluge koju će osigurati Koprivničko-križevačka županija, te o tome naknadno dati detaljnije informacije.

Zamjenik župana i predsjednik Povjerenstva

za suzbijanje zlouporabe droga

Ratimir Ljubić